stanford-oval/wikipedia huggingface dataset:
צרעות טפיליות
פונדקאים

חלק מהצרעות הטפיליות משתמשות בזחלי פרפראים כפונדקאים, אחרות מטפילות ביצים, זחלים, נימפות ואף בוגרים של מגוון פרוקי רגליים הכוללות חיפושיות, פשפשאים, זבובאים, דבוראים או עכבישים. הצרעכבישתיים צדים עכבישים גדולים העלולים לסכן את הצרעה אולם בדרך כלל היא מצליחה להתמודד עמם בזכות זריזותה, ועקיצתה הארסית המשתקת את העכביש לפני שהוא מספיק להתגונן.
מרבית הצרעות הטפיליות מטילות ביציהם בתוך הפונדקאי או ביציו למעט מינים נדירים כגון Torymus druparum המטילה את הביצים בתוך זרעי צמחים.
חלק מהצרעות מזריקות לביצי הפונדקאי תערובת חומרים הכוללת חלבונים, ארס או נגיפים ממשפחת polydnaviruses, המגינים על הזחלים בפני מערכת החיסון שלו. הנגיפים חודרים לגרעין התא או ההמוציטים ומחלישים את הפונדקאי בצורה ניכרת.
לגודל הפונדקאי חשיבות מכרעת להתפתחותו של הזחל הניזון ממנו כמקור מזון בלבדי לפיכך יש התאמה בדרך כלל בין גודל הצרעה לגודל הפונדקאי, כאשר צרעות קטנות ניזונות לרוב מפונדקאים קטנים וצרעות גדולות ניזונות מפונדקאים גדולים.
מחזור חיים

הביצים של הצרעה המוטלות בתוך או מחוץ לפונדקאי נדבקות לזחל אחד או יותר תופעה המכונה (פוליאמבריוניה). הזחלים המתבגרים מתנועעים במהירות רבה והם בעלי מנדיבולות חזקות ואיברים אחרים המאפשרים להם להתמודד היטב אל מול הפונדקאי.
זחל הצרעה אינו מכיל מערכת עיכול שלמה והוא חסר פתח אחורי להפרשת חומרי פסולת, זאת על מנת להפחית את הפגיעה בפונדקאי בזמן התפתחותו. הזחל ממשיך ליזון מזחל הפונדקאי עד לזמן קצר לפני התגלמותו, עד למותו (ברוב המקרים) של הפונדקאי.
תוך כדי התפתחותו של הזחל הוא "זולל" את דרכו החוצה או שהוא ממשיך ליזון מהפונדקאי מבפנים עד שנותרת ממנו רק קליפה דקה. זמן קצר התגלמותו מפריש הזחל את חומרי הפסולת שהצטברו בתוכו העלולים לגרום למותו. הצרעות הבוגרות ניזונות במרבית המינים מצוף פרחים, אם כי במספר מינים ניזונות הנקבות בנוסף לכך מההמולימפה של הפונדקאי, המשמשת מקור נוסף לנוטריינטים וחלבונים הנדרשים להתפתחות תקינה של הזחלים.
יחסי גומלין עם פוליאדנווירוסים

פוליאדנווירוסים היא קבוצה ייחודית של נגיפים המקיימים יחסי גומלין הדדיים עם צרעות טפיליות. הצרעה מפיקה תועלת מיחסים אלה משום שהנגיפים מספקים לה הגנה בפני זחל הפונדקאי, על ידי החלשת המערכת החיסונית שלו, ועל ידי הפיכת תאים אחרים בגופו של הפונדקאי לאטרקטיביים עבורן בעוד שהנגיף נעזר בצרעה לצורך התרבותו. יחסים אלה הם אובליגטוריים גם עבור הצרעה וגם עבור הנגיף התלוי בפונדקאי לצורך התרבותו. דבר זה נובע מכך שכל הצרעות המקיימות יחסי גומלין עם הפוליאדנווירוסים מודבקות על ידם, כאשר במהלך מחזור החיים של הנגיף הוא עובר איחוי עם גנום הצרעה ומועבר באופן תורשתי.
מנגנוני הגנה של הפונדקאים

הפונדקאים של הצרעות הטפיליות פיתחו מספר שיטות התגוננות מפני הטפילים: שיטה אחת היא ניסיון למצוא מסתור מפני הצרעות באזורים שאינם נגישים עבורן כמו מחילות קטנות, שיחים עצים וכדומה. שיטה נוספת היא לנסות להפטר מחומרי פסולת ולהתרחק מאזורים מסוימים בצמח שנלעסו על ידם, מאחר שהללו עלולים להוות סיגנל עבור הצרעות לגבי מקום המצאם.
אחד ממנגנוני ההגנה של הפונדקאים הם ביצים בעלי קליפה עבה, או קוטיקולה עבה המקשה על הצרעות לחדור לתוכן. חלק מהפונדקאים המבחינים בהתקרבותה של צרעה טפילית מפילים עצמם מהצמח בזמן שהם מבחינים בצרעה מתקרבת או שהם מנסים לתקוף את הצרעה על ידי תנועה נמרצת של הזחל במטרה לנער מעליו את הצרעה או שהוא מנסה "לחבוט" בה או לנשוך אותה.
תנועה נמרצת זו הייחודית לפרפראים גורמת לעיתים לצרעה "לפספס" את ההטלה על גבי הזחל ולהטיל אותה בסמוך אליו. שיטה זו יכולה לגרום לצרעה להחליק מעל גבי הגולם או להילכד ברשת הקורים שלו. זחלים מסוימים מסוגלים אף לנשוך את הצרעה המתקרבת. חרקים אחרים מפרישים חומרים רעילים שיכולים להרחיק או להרוג את הטפיל.
נמלים וחרקים נוספים המקיימים סימביוזה עם הפונדקאים מסוגלים במקרים מסוימים להגן עליהם מפני הצרעות הטפיליות.
אינטראקציה עם האדם > הדברה ביולוגית

צרעות טפיליות נחשבות מועילות לאדם מאחר שהן משמשות בבקרה על אוכלוסייתם של מזיקים. כאשר המינים המועילים ביותר בהדברה הביולוגית הן הצרעות ממשפחת הצרעתניים, הניזונות בעיקר מזחלי פרפרים ועשים; צרעות ממשפחת הברקוניים התוקפות זחלי פרפראים ומגוון רחב של חרקים מזיקים הכוללים כנימות עלה; צרעות ממשפחת הכלצידים המטפילות ביצים וזחלים של כנימות עלה, כנימות עש, זחלים של לבנין הכרוב, וכנימות מגן.
אחת מהצרעות הטפיליות הראשונות שנכנסו לשימוש מסחרי הייתה ה-Encarsia Formosa, צרעה אנדו-פרזיטית ממשפחת ה-Aphelinidae בה החלו משתמשים להדברה בחממות החל משנות ה-20 של המאה שעברה. בשנות ה-40 בעקבות כניסתה לשימוש נרחב של הדברה כימית ברחבי העולם הופסק כמעט לחלוטין השימוש בחרקים לצורכי הדברה.
מאז שנות ה-70 החל מחדש השימוש באנקרסיה בעיקר באירופה וברית המועצות. במדינות מסוימות כגון ניו זילנד, שימשה האנקרסיה כמדביר העיקרי של כנימות עש בחממות, בעיקר בגידולי עגבניות.
כיום קיימות שתי שיטות מסחריות לגידול הצרעות: שיטה עונתית יומית קצרת-טווח המספקת תוצר גדול של מטפילים ליום, ושיטה ארוכת טווח למשך שנה עם תוצר שבועי של בין 4 מיליון למיליארד צרעות. זאת על מנת לענות על הביקוש הגובר למטפילים המתאימים לסוגי היבולים השונים.
פולמוס דרווין

התנהגותן האכזרית של הצרעות הטפיליות ממשפחת ה-Ichneumonidae העסיקה דורות רבים של פילוסופים, חוקרי טבע ותאולוגים במאה ה-19, שמצאו את מחזור החיים של הצרעה כסותר את השקפתם הוויקטוריאנית על עולם הטבע כעולם שנוצר על ידי אל אוהב ומיטיב.
מחזור החיים של ה-Ichneumonidae, הצרעות האנדו-פרזיטיות המטילות את ביציהם בתוך גופו של הפונדקאי כאשר הזחל המתפתח ניזון ממנה מבפנים והורג אותו זעזע קשות וסתר את התפיסות המקובלות באנגליה של התקופה הוויקטוריאנית.
האכזריות הרבה של הצרעות הטפיליות ממשפחה זו הטרידה במיוחד גם את צ'ארלס דרווין והייתה אחד הגורמים שתרמו לספקותיו לגבי הבריאה. במכתבו מ-1860 לחוקר הטבע אסא גריי הוא כותב:
"מודה אני כי אינני יכול לראות את המציאות כפי שאחרים רואים אותה, וכפי שהייתי רוצה לראותה, הוכחה לתכנון תבוני לכולם. נראה שיש יותר מידי סבל בעולם. עקב זאת אינני יכול לשכנע את עצמי שאל שהוא מיטיב וכל-יכול, יכול היה ליצור במכוון יצור הניזון בתוך גופם החי של זחלי פרפרים, כפי שהחתול משתעשע בעכבר"
סברינה קרפנטר

| --- | --- |

קרפנטר, 2019
 לידה:  11 במאי 1999 (בת 25) ליהיי ואלי, פנסילבניה, ארצות הברית ארצות הברית
 שם לידה:  סברינה אן לין קרפנטר
 מוקד פעילות:  ארצות הברית 
 תקופת הפעילות:  מ-2011
 מקום לימודים:  תיכון אוק פארק, Pennsylvania Cyber Charter School, Young Actors Space 
 עיסוק:  זמרת • שחקנית
 סוגה:  פופ • טין פופ • דאנס-פופ אלקטרופופ • R&B
 סוג קול:  מצו סופרן
 שפה מועדפת:  אנגלית אמריקאית 
 כלי נגינה:  בס
 חברת תקליטים:  הוליווד • איילנד
 בן או בת זוג:  בראדלי סטיב פרי (2014–2015) בארי קיוגן (2023–2024) 
 sabrinacarpenter.com
 פרופיל ב-IMDb
 חתימה:  
 
סברינה אן לין קרפנטר (באנגלית: Sabrina Annlynn Carpenter; נולדה ב-11 במאי 1999) היא זמרת ושחקנית אמריקאית זוכת פרס גראמי.
ביוגרפיה

קרפנטר נולדה ב-11 במאי 1999 בליהיי ואלי, פנסילבניה. הוריה הם אליזבת, כירופרקטית ורקדנית לשעבר, ודייוויד קרפנטר. קרפנטר היא הצעירה מבין ארבע אחיות; אחיותיה הגדולות הן שרה, קיילה ושאנון. קיילה היא אחותה למחצה מצד אביה. המדבבת של בארט סימפסון, ננסי קרטרייט, היא דודתה של קרפנטר. כשהייתה בת תשע הגיעה למקום השלישי בתחרות שירה בהנחיית מיילי סיירוס. אביה בנה את אולפן ההקלטות הראשון של קרפנטר באחד הארונות בביתם כשהייתה בת עשר. קרפנטר קיבלה חינוך ביתי וגדלה בפנסילבניה לפני שעברה ללוס אנג'לס כשהייתה בת 13.
קריירה > 2011–2013: תחילת הקריירה

היא החלה לפרסם גרסאות כיסוי ביוטיוב כשהייתה בת עשר וחתמה על חוזה ההקלטות הראשון שלה בגיל 12 עם הוליווד רקורדס. בינואר 2011 ערכה את הופעת הבכורה שלה כשחקנית בסדרת הטלוויזיה "חוק וסדר: מדור מיוחד" במהלך העונה ה-12 של התוכנית. מאוחר יותר באותה השנה היא הופיעה במשחק הווידאו "Just Dance Kids 2" כרקדנית.
במהלך שנת 2012 היא השתתפה כמדבבת בפרק של סדרת האנימציה "פיניאס ופרב". היא גם דיבבה נסיכה בסדרת האנימציה של דיסני ג'וניור, "הנסיכה סופיה הראשונה" משנת 2013 ועד 2018. באותה השנה היא לוהקה לכמה פרויקטים, כולל פיילוט של ABC בשם "The Unprofessional" ופיילוט של פוקס בשם "The Goodwin Games". הפיילוט השני עלה לאוויר לזמן קצת וקרפנטר גילמה בו את הגרסה הצעירה של דמותה של בקי ניוטון.
ב-25 בינואר 2013 יצא לאור הסרט "Noobz" בו גילמה את דמותה של בריטני. ב-6 בספטמבר יצא לאור הסרט "קרניים". באותה השנה גם הופיעה בהופעות אורח בסדרות "כתום זה השחור החדש" ו"אוסטין ואלי". באותה השנה ביצעה את השיר "Smile" באלבום Disney Fairies: Faith, Trust, and Pixie Dust ואת השיר "All You Need" לתוכנית הטלוויזיה "הנסיכה סופיה הראשונה".
קריירה > 2014–2017: עבודה עם ערוץ דיסני

בינואר 2013, פורסם כי קרפנטר לוהקה לתפקיד מאיה פוקס בסדרת ספין אוף של "ילד פוגש עולם". זאת לאחר שקרפנטר הרשימה את מנהלי ערוץ דיסני עם הופעתה בפיילוט הכושל של ערוץ דיסני XD, "Gulliver Quinn". הסדרה, שנקראה "העולם של ריילי", נחשבה לפריצה הגדולה של קרפנטר ושודרה מיוני 2014 עד ינואר 2017.
ב-14 במרץ 2014 הוציאה לאור את סינגל הבכורה שלה, "Can't Blame a Girl for Trying" שנכתב יחד עם מייגן טריינור. ב-8 באפריל הוציאה לאור את המיני-אלבום הראשון שלה, Can't Blame a Girl for Trying. ב-19 באוגוסט הוציאה את הסינגל השני שלה מתוך המיני-אלבום, "The Middle of Starting Over".
ב-13 בינואר 2015 הוציא את הסינגל "We'll Be the Stars", סינגל הבכורה מתוך אלבום הבכורה שלה. ב-7 באפריל הוציאה את הסינגל "Eyes Wide Open", הסינגל השני מתוך האלבום. ב-14 באפריל הוציאה לאור את אלבום הבכורה שלה, Eyes Wide Open. האלבום הגיע למקום ה-43 במצעד בילבורד 200 ומכר למעלה מ-12,000 עותקים בשבוע הראשון לצאתו וזכה בשני פרסי מוזיקה של רדיו דיסני.
ב-19 בפברואר 2016 הוציאה את הסינגל "Smoke and Fire". במרץ של אותה השנה, קרפנטר דיבבה דמות בשם מלודי במהלך שני פרקים של סדרת הטלוויזיה "וונדר מציל את העולם". ב-24 ביוני, קרפנטר כיכבה בסרט "הבייביסיטריות יוצאות להרפתקאות" חידוש של ערוץ דיסני לקומדיה הקלאסית משנות ה-80 "לילה מגניב". ב-29 ביולי 2016 הוציאה את הסינגל "On Purpose", סינגל הבכורה מתוך אלבומה השני. ב-14 באוקטובר הוציאה לאור את אלבומה השני, Evolution. האלבום הגיע הישר למקום ה-28 במצעד הבילבורד 200. ב-18 באוקטובר יצאה לסיבוב ההופעות הראשון שלה, "Evolution Tour", שנמשך עד 22 במאי 2017. ב-3 בינואר 2017 הוציאה את הסינגל "Thumbs", הסינגל השני מתוך אלבומה השני.
ב-19 במאי 2017 הוציאה את הסינגל "Hands" יחד עם מייק פרי ו-The Vamps. ב-29 ביוני וב-1 ביולי של אותה השנה היא הייתה מופע החימום של אריאנה גרנדה בסיבוב ההופעות "Dangerous Woman Tour" במופעים שנערכו בסאו פאולו. ב-6 ביולי יצאה לסיבוב ההופעות השני שלה, "The De-Tour", שנמשך עד 27 באוגוסט. ב-7 ביולי הוציאה את הסינגל "Why".
קריירה > 2018–2020: ברודוויי ועבודה אחרי דיסני

במרץ 2018 הוציאה את השיר "Alien" בשיתוף פעולה עם הזמר ג'ונאס בלו. ביוני 2018 הוציאה את הסינגל "Almost Love". השיר זכה ללמעלה משני מיליון צפיות תוך פחות מיום. באותה השנה שיחקה בסרט הקולנוע "השנאה שאתה נותן" המבוסס על הספר "השנאה שנתתם". הסרט יצא לאקרנים בארצות הברית ב-19 באוקטובר באותה שנה. בסרט היא משחקת ילדה בשם היילי, חברה טובה של סטארר, כוכבת הסרט. שיחקה גם בסרט "ההיסטוריה הקצרה של הדרך הארוכה", בו היא משחקת את נולה החיה בקראוון. הסרט יצא לאקרנים בהקרנת בכורה בפסטיבל הסרטים טרייבקה.
האלבום השלישי של קרפנטר יצא לאור בשני חלקים "Singular: Act I" ו-"Singular: Act II", החלק הראשון יצא ב-8 בנובמבר 2018 והחלק השני יצא ב-19 ביולי 2019. האלבום כולל גם את הסינגל "Sue Me" שיצא בנובמבר של אותה השנה.
בספטמבר 2019 יצא סרט של נטפליקס בכיכובה בשם "נערה גבוהה", בו גילמה דמות בשם הרפר.
ב-11 בפברואר 2020 הודיעה קרפנטר שתבצע את הופעת הבכורה שלה בברודוויי במחזמר "ילדות רעות" ב-10 במרץ בתפקיד הראשי של קיידי הרון. בעקבות מגפת הקורונה הוקפאה הפקת המחזה בשל סגירתם של תיאטראות ברודוויי, ובינואר 2021 פורסם כי המחזמר לא יעלה שוב בברודוויי.
ב-14 בפברואר 2020 הוציאה את הסינגל "Honeymoon Fades". במרץ הוציאה לאור שיר בשיתוף פעולה עם שופי הנקרא "Tricky".
ביוני התארחה בסדרה "Royalties" של רשת הסטרימינג Quibi והוציאה לאור שיר חדש בשם "Perfect Song" כחלק מהפסקול. באותו החודש, הסרט "ההיסטוריה הקצרה של הדרך הארוכה" בכיכובה יצא לאקרנים, ובו קרפנטר שרה את שיר הנושא של הסרט, "Your Name" עם מורגן קיבי. באותו החודש העלתה קרפנטר לחשבון האינסטגרם שלה סרטון שלה מבצעת שיר שכתבה בשם "April Fool". באוגוסט יצא לאור סרט נוסף בכיכובה, "בתוך הקצב", בנטפליקס בו תפקדה גם כמפיקה בפועל לצד אלישה קיז, ושרה את שיר הפתיחה "Let Me Move You ", אותו גם כתבה והלחינה.
באותו החודש, נבחרה קרפנטר להיות הפרזנטורית של חברת Fendi ברשת החברתית טיקטוק.
בספטמבר התארחה בגרסת הרמיקס לסינגל "Wow" של הזמרת זארה לארסון. באוקטובר, יצא סרט בכיכובה בשם "Clouds", סרט של רשת הסטרימינג דיסני פלוס במקור, בו גילמה את סמי בראון. כחלק מפסקול הסרט, קרפנטר לקחה חלק בארבעה שירים שנוגנו בסרט, ואף הופיעה בלייב ב-"Clouds: virtual concert" יחד עם פין ארגוס, מג דונלי ועוד.
באותו החודש הקימה קרפנטר חברת הפקות בשם "At last proudiction" ומכרה את הסרט הראשון שלה, "אליסה בארץ הפלאות", בשבעה מיליון דולרים לנטפליקס, בו היא גם מכבבת בתפקיד אליסה.
חיים אישיים

במרץ 2024 פורסם כי קרפנטר בזוגיות עם השחקן האירי בארי קיוגאן. בדצמבר של אותה השנה הם נפרדו.
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 2012 | נובס | בריטני |  |
| 2013 | קרניים | מרין ויליאמס בצעירותה |  |
| 2018 | השנאה שנתתם (אנ') | היילי |  |
| 2019 | The Short History of the Long Road | נולה |  |
| 2019 | נערה גבוהה | הרפר קריימן | סרט מקורי של נטפליקס |
| 2020 | בתוך הקצב | קווין אקרמן | סרט מקורי של נטפליקס |
| 2020 | עננים | סמי בראון | סרט מקורי של דיסני+ |
| 2022 | נערה גבוהה 2 | הרפר קריימן |  |
| 2022 | מקרה חירום | מאדי |  |
| 2024 | Nonsense: כריסמס עם סברינה קרפנטר | עצמה | מנחה; גם מפיקה |
| TBA | המרחק ממני אליך | יפורסם בהמשך | קדם-הפקה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011 | חוק וסדר: מדור מיוחד | פאולה | פרק: "Possessed" |
| 2012 | פיניאס ופרב | סיסי | דיבוב; 2 פרקים |
| 2012 | Gulliver Quinn | איריס | סרט טלוויזיה |
| 2013–2018 | הנסיכה סופיה הראשונה | הנסיכה ויואן | דיבוב, 16 פרקים |
| 2013 | משחקי גודווין | קלואי גודווין בצעירותה | 5 פרקים |
| 2013 | כתום זה השחור החדש | ג'סיקה וודג' | פרק: "Fucksgiving" |
| 2013 | אוסטין ואלי | לוסי | פרק: "Moon Week & Mentors" |
| 2014–2017 | העולם של ריילי | מאיה הארט | תפקיד ראשי (3 עונות); 72 פרקים |
| 2016 | וונדר מציל את העולם | מלודי | דיבוב, פרק: "The Legend" |
| 2016 | מותחים בהליכה | עצמה | פרק: "Adventures in Babysitting" |
| 2016 | הבייביסיטריות יוצאות להרפתקאות | ג'ני פארקר | סרט מקורי של ערוץ דיסני |
| 2016–2019 | חוקי המרפי של מיילו | מליסה צ'ייס | דיבוב; 40 פרקים |
| 2017 | סוי לונה | עצמה | 2 פרקים |
| 2018 | מיקי ומכוניות המירוץ | נינה גליטר | דיבוב, פרק: "Super-Charged: Pop Star Helpers" |
| 2020 | Royalties | ביילי רוג' | 3 פרקים |
דיסקוגרפיה > אלבומי אולפן

2015: Eyes Wide Open
2016: Evolution
2018: Singular: Act I
2019: Singular: Act II
2022: Emails I Can't Send
2024: Short n' Sweet
דיסקוגרפיה > מיני-אלבומים

2014: Can't Blame a Girl for Trying
2017: Pandora Sessions
2023: Fruitcake
סיבובי הופעות

2016–2017: Evolution Tour
2017: The De-Tour
2019: Singular Tour
2022–2023: Emails I Can't Send Tour
2025–2024: Short n' Sweet Tour
צורית

ערך זה עוסק ביישוב בגליל. אם התכוונתם למשמעות אחרת, ראו .
| --- | --- |
מצפה צורית מספר שנים לאחר הקמתו, 1984
מדינה: ישראל ישראל
מחוז: הצפון
מועצה אזורית: משגב
גובה ממוצע: ‎347 מטר
תאריך ייסוד: 1981
תנועה מיישבת: חרות בית"ר
סוג יישוב: יישוב קהילתי
נתוני אוכלוסייה לפי הלמ"ס לסוף 2023
  - אוכלוסייה: 912 תושבים
    - מתוכם, תושבי ישראל: 910 תושבי ישראל
 מפת מיקום  מפה דינמית   (למפת הגליל המערבי מוגדלת) צורית(למפת הגליל המערבי רגילה) צורית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צורית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צורית32°54′10″N 35°15′11″E﻿ / ﻿32.9027191697223°N 35.2529692114447°E﻿ / 32.9027191697223; 35.2529692114447  heמפת היישובים של מועצה אזורית משגב באדום - צורית בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10
http://zurit.co.il
צוּרִית הוא יישוב קהילתי בגליל בתחומי המועצה האזורית משגב. היישוב שוכן על הר גילון, מערבית לכרמיאל. היישוב נקרא על שם צמח הבר צורית, הנפוץ באזור.
מקימי היישוב התגבשו במרכז הארץ ב-1979 במסגרת "גרעין סחלב", ו-13 משפחות הקימו את היישוב כמצפה באפריל 1981. ב-2020 מנה 240 משפחות.
ילדי היישוב לומדים בגני ילדים אשר נמצאים ביישוב, בבית הספר האזורי "הר גילון" הסמוך, ובבית הספר התיכון במשגב, תנועת הנוער הפעילה במקום היא "האיחוד החקלאי". ביישוב בית כנסת, ספרייה, מועדון נוער, אמפיתיאטרון פתוח, ומספר חנויות. תושבי היישוב עובדים באזורי התעשייה הסמוכים ובמקצועות חופשיים.
שכונת "היישוב הזמני" היא השכונה הראשונה שהוקמה בצורית. השכונה הוקמה במטרה לאפשר מגורים זמניים עד להשלמת מבני הקבע הראשונים בצורית. השכונה כללה מבני "צריפים": 14 צריפי מגורים למשפחות ועוד 4 צריפים עבור גני ילדים, מזכירות, מועדון חברים, בית כנסת ומרפאה. אל הצריפים נוספו לאחר מספר שנים 7 קרוואנים עבור מגורי משפחות. בהמשך הוקמו בצורית שכונות בשלבים המכונים א' עד ז'.
ביישוב קיים מסלול הפתוח למטיילים הנקרא "שביל ילדי צורית". בשנת 2016 הוקם שביל אופניים וטיולים לתיירים ולתושבי היישוב הנקרא "סובב הר גילון" אשר מקיף את ההר ואורכו כ- 12.5 ק"מ.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
| --- | --- |
בקרת זהויות :  NLI: 987007469711505171
חבל מהאבאד

| --- | --- |

 נתונים גאוגרפיים
 מיקום:  אזור כורדיסטן האיראנית שבצפון-מערב איראן
 נתונים מדיניים
 מדינה:  איראן איראן
 עיר ראשית:  מהאבאד
  (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןמהאבאד(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןמהאבאד
חבל מהאבאד (בכורדית: Mahābād, בפרסית: مهاباد, איות: Mahabad), הוא אזור בכורדיסטן האיראנית שבצפון-מערב איראן. במאות הקדומות לפני הספירה קמו כאן ממלכות קדומות, 'מדי', 'ממלכת פרס' וב- 1946הוקמה לזמן קצר 'רפובליקת מהאבאד'.
מידע כללי

כורדיסטאן הוא אזור גאוגרפי המשתרע על פני מזרח תורכיה, צפון עיראק, מערב איראן, וכן  חלקים קטנים מצפון סוריה וארמניה. האזור מאופיין בטופוגרפיה הררית לצד רמות נרחבות. הוא עשיר במשאבי מים   ואף נהר שזרם בפאתי העיר מהאבאד, וזורם היום בעיר עצמה ובנופים מרהיבים.
מידע כללי > הכורדים באירן

הבדלנות הכורדית באיראן היא סכסוך אתני ופוליטי בין המיעוט הכורדי במערב איראן, הכולל את חבל מהאבאד, לבין מדינת איראן.  המשטר האיראני חושש מהבדלנות של הכורדים, ולכן מנסה ממשלת איראן להציג את הכורדים כמיעוט דתי ולא מיעוט אתני. זהו הסכסוך הבדלני הבולט באיראן המודרנית, והוא מתנהל בעיקר בידי כורדים סונים, המהווים את רוב האוכלוסייה הכורדית באיראן.
שורשיה של הבדלנות הכורדית המודרנית, נעוצים בסכסוכים השבטיים של ראשית המאה ה-20, שבהם לקחו חלק מספר ראשי שבטים כורדים. לקראת סוף מלחמת העולם השנייה, השבטיות הכורדית באיראן עברה שינוי לאומי כאשר הוקמה ״המפלגה הדמוקרטית הכורדית של איראן״ (KDPI),  המכונה גם ״המפלגה הדמוקרטית של כורדיסטן האיראנית״. זו מפלגת אופוזיציה כורדית בלתי חוקית ברפובליקה האסלאמית של איראן. המפלגה שנוסדה בשנת 1940, חרתה על דגלה את המאבק להקמת מדינה כורדית עצמאית,  ובתוך זמן קצר הפכה לכוח המרכזי  בבדלנות הכורדית באיראן, באזורים כורדיים במערב איראן, כמו חבל מהאבאד. פעיליה הם בעיקר גולים כורדים.
רוב הכורדים באיראן הם מוסלמים סונים, והם מתמודדים עם אפלייה על רקע מוצא אתני. בנוסף, בקרב הכורדים באיראן, קיימים מספר ניבים מרכזיים שהבולטים באיראן בהם קרמנג׳י, סוראני וקלהורי.
חבל מהאבאד הוא אזור בעל היסטוריה עשירה ומגוונת. רוב האוכלוסייה המתגוררת במקום הם כורדים, והשפה הכורדית היא השפה העיקרית המדוברת בו. ויחד עם זאת, חלק מהתושבים באזור גם  פרסית, וניתן למצוא דוברי טורקית, פרסי (Fārsī) ואדרה (Ād̲h̲arī).
האזור הוא מרכז הלאומיות הכורדי, והעיר מהאבאד שהיא בירת החבל, היתה בשנת 1979 בזמן המהפיכה האיראנית תקופה קצרה בשליטת הכורדים. זהו אחד האזורים הפחות מפותחים מבחינה כלכלית באיראן.
בין השנים  1920-1879, פירסם מסיונר אמריקאי בשם לודוויג אולסן פוסם Ludvig Olsen) Fossum) תרגום של הברית החדשה והקתכיזם הלותרני לכורדית וכן ספר בשם ״דקדוק כורדי מעשי״.
מידע כללי > מזג אוויר

הודות לשפע מקורות המים, הכוללים נהר הזורם באזור ומעיינות רבים, האקלים באזור הוא נעים ותורם להתפתחות של צמחייה עשירה וירוקה.
היסטוריה > ממלכת מדי

קיימת הנחה שמוצאם של הכורדים הוא מהמדים. (המדים היו קבוצת נוודים שהגיעו למזרח התיכון יחד עם נוודים אחרים כמו הפרסים הארמנים והאפגנים, הם התפשטו באזור ושלטו על הרי הזגרוס, על חלקים מערביים של הרמה האיראנית ועל מזרח אנטוליה.) אך גם הכורדים עצמם מחשיבים את עצמם כצאצאי וממשיכי ממלכת מָדַי, שכן הם שוכנים באותו אזור גאוגרפי בו התקיימה בעבר אימפרייה זו, שהייתה ממלכה ששלטה באזור.
לא ידוע על המבנה של ממלכת מדי כמעט שום דבר, אך יש להניח הממלכה היתה בעלת ארגון רופף שהסתמך בעיקר על דפוסי מינהל אשוריים.
ממלכת מדי מופיעה לראשונה בטקסטים של מלך אשור שלמנסר השלישי (858–824 לפנה"ס). המחוז שימש צומת דרכים חשובות בין אסיה הקטנה למזרח התיכון.
ההיסטוריון היווני הרודוטוס כותב כבר בספרו הראשון 'קליאו' (אחרי פרק 94), על הממלכות והמדינות באסיה הקטנה ועל תולדותיהן של ממלכת  מדי  וגם של הממלכה האחמנית. הספר אינו מזכיר במפורש את חבל מהאבאד בכתביו, אך האזור כלול בממלכות אלו, אירן של היום.
ממלכת מדי, שמרה על עצמאותה כ-100 שנה עד אשר נכבשה על ידי כורש הפרסי בשנת 550  לפני הספירה. אבל גם זו, איבדה סופית את עצמאותה עם הכיבוש של אלכסנדר הגדול. אין מידע רב על ממלכת מדי, אך קיימת סברה כי בתקופה זו צבאות השבטים המדיים בתחילת דרכן, היו מורכבים מיחידות אזרחיות נפרדות להגנת יישובי האזור.
היסטוריה > האימפריה האחמנית

האימפריה אחמנית הידועה גם על שם מייסדה הייתה אימפרייה מלוכנית ששלטה בחלק גדול של אסיה במשך תקופה של כ-200 שנה. מרכז האימפריה שכן בשטחי איראן של ימינו, לרבות חבל מהאבאד. השושלת האחמנית (בפרסית: Haxāmanišiyan)  היא הישות המוקדמת ביותר והייתה חלק מסדרה של ממלכות פרסיות ששלטו באזור דובר פרסית.
אחרי מותו של דריוש השלישי, שנרצח בשנת 330 לפני הספירה, בא הקץ על פרס האחמנית. והיא סופחה כולה לממלכתו של אלכסנדר מוקדון.אחרי מותו בא הקץ על פרס האחמנית' והיא סופחה כולה לממלכתו הגדולה של אלכסנדר מוקדון.
היסטוריה > האימפריה הפרסית

ההנחה היא ששתי הממלכות: מדי והאימפריה האחמנית, השפיעו על התפתחות האימפריה הפרסית; על הרמה התרבותית והצבאית שלה, שהתפשטו עד מאוד בכל אזור מסופוטמיה, כולל חבל מהאבאד והמזרח התיכון.
האימפריה הפרסית עד תקופתה,  הייתה הגדולה באימפריות העולם העתיק  ושלטה על עמים רבים השונים בדתם, שפתם ותרבותם.
קיימות עדויות ארכאולוגיות וכתובות שונות המעידות על קיומה של ממלכה מפותחת באזור זה.  לא מופיע במפורש השם של חבל מהאבאד בתולדות האימפריה הפרסית. הקיים אודותיה מהתקופה הקדומה, שאוב בעיקר ממקורות חיצוניים, כמו הרודוטוס ויתר כתביהם של היסטוריונים יוונים.
היסטוריה > רקע היסטורי

במהלך השנים לאורך ההיסטוריה, התקיימו באזור סכסוכים רבים בין איראן לאימפריה העות׳מנית, השטח החליף ידיים מספר פעמים עד שלבסוף עבר לאיראן השולטת בו שנים רבות עד היום. במאה ה-19 היה חבל מהאבאד מקום מושבם של הנסיכים הכורדים ששלטו באזור.
האזור היה חלק מהנסיכות המוקרית (Mokrī) החזקה, ועד היום ניתן למצוא באזור מהאבאד את שרידי המבנים של השליטים המוקריים. באזור קיימים שרידים היסטוריים חלקם מהתקופות הפרה-איסלאמיות והפרה-נוצריות.
חבל מהאבאד במאה ה-20

אין עדויות משמעותיות על חבל מהאבאד עד המאה ה- 20. אולם ידוע הוא כי בתקופה המודרנית, היה האזור זירת סכסוכים פוליטיים חוזרים ונשנים.